Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A munkáltató a munkáltatói jogosítványainak egy részét a munka törvénykönyvérõl szóló 1992. évi XXII. törvény rendelkezései szerint átadhatja más vezetõ munkavállaló számára. Ilyen, átengedhetõ jogosultság lehet az, hogy a
Paragraph Index: 1057

3. A vizsgálatok során érzékelhetõ volt az a nagyobb, több szervezeti egységbõl álló vállalatoknál gyakran tapasztalható jelenség, hogy bár az adatkezeléssel kapcsolatban létezik belsõ szabályzat, az mégsem jut el az érintett munkavállalókhoz, így azok nem tudnak élni az adatkezeléssel kapcsolatos jogaikkal. Ezért javaslom, hogy a BKV Rt.-nél a jövõben fordítsanak külön gondot arra, hogy az érintettek az õket érintõ adatkezelésekrõl és az azokkal kapcsolatos jogaikról megfelelõ tájékoztatást kapjanak. Végezetül arra kérem Vezérigazgató Urat, hogy tolmácsolja köszönetemet a vizsgálattal érintett szervezeti egységek vezetõinek, munkatársainak azért a nagyfokú együttmûködési- és segítõkészségért, amellyel a vizsgálat zavartalanságának feltételeit biztosították. Budapest, 2005. március 9. Üdvözlettel: Dr. Péterfalvi Attila (1722/A/2004) 2006/162/II. szám [Állásfoglalás: az eljáró adóhatóság az adóellenõrzés megkezdésekor adjon tájékoztatást arról, hogy a magánszemély bevallásának ellenõrzése kiterjed a vállalkozási és egyéb önálló tevékenységekre is] Dr. Szikora János elnök Adó- és Pénzügyi Ellenõrzési Hivatal Budapest Tisztelt Elnök Úr! A fenti számú ügyben korábban megkereséssel fordultam Hivatalukhoz és tájékoztatást kértem arról, hogyan kapcsolódik ugyanazon személy magánszemélyként és egyéni vállalkozóként való ellenõrzése, hogyan értelmezendõ az adózó fogalma abban az esetben, ha a megbízólevél csak a magánszemély címét és adóazonosító számát tartalmazza, továbbá arról, hogy tájékoztatják-e az ellenõrzött adózót arról, hogy az ellenõrzés az egyéni vállalkozói tevékenységére is kiterjedhet. E kérdések vizsgálata azon panaszbeadványok intézéséhez szükséges, melyek szerint az adóhatóság felhatalmazás nélkül hívja fel adatszolgáltatásra a magánszemély vállalkozásával kapcsolatos számláit vezetõ bankokat. A megkeresésemre adott válasz szerint az egyéni vállalkozó – függetlenül attól, hogy e tevékenységének végzésére külön adószámot is kap –, ugyanazon a bevalláson ad számot mindennemû személyi jövedelemadó-köteles tevékenységérõl. Az egyéni vállalkozói tevékenységet végzõ magánszemélyeknek az 53-as számú bevallást kell benyújtaniuk, és ennek utólagos ellenõrzésekor az adókötelezettséget adónként és idõszakonként vizsgálják. Az adózó egyéni vállalkozóként elért jövedelmének vizsgálata nem választható el a magánszemélyként kimutatott jövedelme ellenõrzésétõl, más szóval az egyazon adózónál egyéni vállalkozóként és magánszemélyként elért jövedelemre esõ adó kiszámítása szorosan összefügg egymással. Az egyéni vállalkozói kivét az önálló tevékenységbõl származó jövedelmek közé tartozik, tehát az összevont adóalap része. Az adózó fogalma lefedi az adott személy magánszemélyként és egyéni vállalkozóként folytatott tevékenységét is. A két jogalanyiság nem különül el élesen egymástól, mert az egyéni vállalkozó egy olyan sajátos helyzetben lévõ magánszemély, akinek a vállalkozói vagyona nem választható el a személyes vagyonától. Az egyéni vállalkozónak is minõsülõ magánszemély adóazonosító jele feltüntetésével kibocsátott megbízólevél a legszélesebb körû ellenõrzést teszi lehetõvé az adóhatóság számára, és ennek keretében sor kerülhet a vállalkozással kapcsolatos számlákat vezetõ pénzintézetek adatszolgáltatásra történõ felhívására is. Nem szükséges az adózót külön tájékoztatni arról, hogy az ellenõrzés a vállalkozói tevékenységére is kiterjed, mert a megbízólevél Szja-adónemre való hivatkozása kellõ tájékoztatást nyújt. A megkeresésre adott választ elfogadom, és állásfoglalásomról az alábbiakban tájékoztatom:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes